C 214/46
FI
Euroopan unionin virallinen lehti
16.6.2023
Keskiviikko 18. tammikuuta 2023
117. korostaa, että EU:n johtamaa Kosovon ja Serbian välistä vuoropuheluprosessia on kiireellisesti tehostettava kahdenvälisten suhteiden normalisoimiseksi vastavuoroisen tunnustamisen pohjalta; tuomitsee Serbian ja Serbian tukemien toimijoiden jatkuvan kärjistyvän toiminnan, mukaan lukien laittomat saarrot, väkivaltaiset hyökkäykset ja sotilaallisten toimien uhkan, joiden tavoitteena on pakottaa Kosovon tasavalta myönnytyksiin ja horjuttaa sitä; muistuttaa kannastaan, jonka mukaan Kosovon tasavallan itsenäisyys on peruuttamaton, ja kehottaa jälleen niitä viittä jäsenvaltiota, jotka eivät vielä ole tunnustaneet Kosovon itsenäisyyttä, tekemään sen välittömästi;
118. panee tyytyväisenä merkille, että Eurooppa-neuvosto myönsi ehdokasmaan aseman Bosnia ja Hertsegovinalle 15. joulukuuta 2022 sillä perusteella, että maan liittymisneuvotteluja koskevien valmiuksien vahvistamiseksi toteutetaan useita toimia; kehottaa maan poliittisia toimijoita osoittamaan sitoutuneisuutta ja toteuttamaan merkittäviä toimia kohti EU-jäsenyyttä edistämällä komission suosituksen kahdeksaa toimenpidettä, edistämällä merkittävästi 14:ää keskeistä painopistettä ja toteuttamalla merkittäviä uudistuksia, mukaan lukien vaaliuudistukset kansallisten ja kansainvälisten tuomioistuinten päätösten mukaisesti, jotta voidaan varmistaa tasa-arvon ja syrjimättömyyden periaatteet kaikkien kansalaisten ja kansanryhmien osalta maan perustuslain mukaisesti ja noudattaen täysimääräisesti Euroopan ihmisoikeus­ tuomioistuimen asiassa Sejdić ja Finci v.
Bosnia ja Hertsegovina 22. joulukuuta 2009 antamaa tuomiota; kehottaa komissiota ja Euroopan ulkosuhdehallintoa avustamaan Bosnia ja Hertsegovinaa keskeisten painopisteiden nopeassa täytäntöönpanossa ja estämään palaamisen aiempiin kansallismielisiin politiikkoihin; muistuttaa tarpeesta varmistaa, että jokaisen kansalaisen oikeuksia kunnioitetaan täysimääräisesti etnisestä, poliittisesta ja uskonnollisesta yhteydestä riippumatta Euroopan ihmisoikeustuomioistuimen päätösten, perustuslakituomioistuimen päätösten ja Venetsian komission suositusten mukaisesti;
119. tuomitsee Bosnia ja Hertsegovinassa nykyään käytettävän separatistisen retoriikan ja separatistiset toimet, kuten sen, että Bosnian valtio ja kolmansien maiden toimijat noudattavat kansallisia vapaapäiviä, jotka Bosnia ja Hertsegovinan perustuslakituomioistuin on julistanut perustuslain vastaisiksi; kehottaa jälleen hyväksymään kohdennettuja pakotteita Bosnia ja Hertsegovinan vakautta horjuttavia toimijoita vastaan, mukaan lukien ne, jotka uhkaavat sen itsemääräämisoi­ keutta ja alueellista koskemattomuutta, erityisesti Milorad Dodik sekä muut Serbitasavallan korkea-arvoiset virkamiehet ja kolmansien maiden virkamiehet, jotka tukevat separatistista politiikkaa poliittisesti ja aineellisesti; kehottaa kaikkia EU:n jäsenvaltioita varmistamaan, että neuvosto voi hyväksyä tällaisia pakotteita;
120. antaa tunnustusta Euroopan unionin joukkojen (EUFOR) Althea-operaation työlle ja pitää myönteisenä sen toimeksiannon jatkamista marraskuun 2022 jälkeen; muistuttaa, että operaatiolla on edelleen keskeinen asema Bosnia ja Hertsegovinan turvallisuuden ja vakauden kannalta, ja kehottaa EU:ta ja sen kansainvälisiä kumppaneita lisäämään sen valmiuksia;
121. panee merkille, että neuvosto tunnusti strategisessa kompassissa, että koko Länsi-Balkanin turvallisuus ja vakaus ei ole vieläkään itsestään selvä asia ja että on olemassa vaara, että Euroopan turvallisuustilanteen nykyisestä heikkenemisestä voi aiheutua heijastusvaikutuksia; muistuttaa, että strategisessa kompassissa kehotetaan tukemaan Bosnia ja Hertsegovinan suvereniteettia, yhtenäisyyttä ja alueellista koskemattomuutta;
122. on huolissaan Bosnia ja Hertsegovinan korkean edustajan valintapäivänä käyttöön otettujen Bosnia ja Hertsegovinan vaalilain ja Bosnia ja Hertsegovinan federaation perustuslain muutosten ajoituksesta, sisällöstä ja toteutustavasta, jotka saattavat heikentää demokraattista legitiimiyttä ja vahvistaa etnistä nationalismia;
123. korostaa, että Länsi-Balkanin ehdokasvaltioiden ja mahdollisten ehdokasvaltioiden on mukautettava politiikkansa täysimääräisesti EU:n YUTP:hen, ja kehottaa komissiota ja jäsenvaltioita käyttämään YUTP:tä välineenä, jolla tehostetaan yhteistyötä Länsi-Balkanin maiden kanssa; korostaa, että maiden, jotka haluavat liittyä EU:hun, on mukauduttava täysin perusarvoihin ja yhteisiin politiikkoihin Venäjän laittoman hyökkäyssodan kontekstissa; tähdentää, että ihmisoikeuksista ja ihmisarvosta ei neuvotella, minkä vuoksi ehdokasvaltioiden on valtavirtaistettava eri aloille ja politiikkoihin vammaisten henkilöiden, hlbti+-yhteisön, naisten ja tyttöjen sekä muiden heikommassa asemassa olevien ryhmien oikeudet; kehottaa EU:ta sekä ehdokasvaltioita ja mahdollisia ehdokasvaltioita tiiviimpään yhteistyöhön turvallisuuden ja puolustuksen alalla;
124. on edelleen erittäin huolestunut raporteista, joiden mukaan naapuruus- ja laajentumisasioista vastaava komission jäsen tarkoituksellisesti pyrkii kiertämään ja heikentämään demokraattisten ja oikeusvaltiota koskevien uudistusten keskeistä asemaa EU:n jäsenyyttä hakeneissa maissa; kehottaa komissiota käynnistämään riippumattoman ja puolueettoman tutkimuksen siitä, rikkooko naapuruus- ja laajentumisasioista vastaavan komission jäsenen toteuttama toiminta ja tämän harjoittama politiikka komission jäsenten käytännesääntöjä ja perussopimusten mukaisia komission jäsenen velvoitteita;